স্বতন্ত্র পে-স্কেলের দাবি এবং নতুন বেতন কাঠামোয় সিলেকশন গ্রেড বাতিলের প্রতিবাদে পাবলিক বিশ্ববিদ্যালয়ের শিক্ষকদের কর্মবিরতিতে ক্ষুব্ধ হয়ে অর্থমন্ত্রী আবুল মাল আবদুল মুহিত বলেছেন, ‘দেশের সবচেয়ে শিক্ষিত জনগোষ্ঠী জ্ঞানের অভাবে আন্দোলন করছে। এই কর্মবিরতির কোনো জাস্টিফিকেশন নেই। তারা জানেই না পে-স্কেলে তাদের জন্য কী আছে, কী নেই।’ মন্ত্রিসভায় সদ্য অনুমোদন পাওয়া বেতন কাঠামো নিয়ে ৮ সেপ্টেম্বর সচিবালয়ে সাংবাদিকদের সঙ্গে এক আলোচনায় অর্থমন্ত্রী এ কথা বলেন। পরে ১০ সেপ্টেম্বর বিকেলে সিলেটে এক সাংবাদিক সম্মেলনে নিজের মন্তব্য প্রত্যাহার করে অর্থমন্ত্রী বলেন, ‘আমার বক্তব্যে অবশ্যই শিক্ষকদের মানহানি হয়েছে। এজন্য আমি দুঃখিত। ’